section_heading: Skladištenje drveta
paragraph_text: Prvi korak u proizvodnji drvenjače je rezanje drvenih trupaca na određenu duljinu cjepanice i skladištenje drvene mase. Ovaj korak u tehnološkom procesu je vrlo važan. Drvo prvo mora odležati najmanje 6 mjeseci poslije sječe, a prije prerade. Razlozi dužeg skladištenja su potreba da se kod četinjača izluči nepoželjna smola, te da se drvena masa do upotrebe sačuva od gljivica i plijesni.